सुपरगर्ल (१९८४ फ़िल्म)

सुपरगर्ल १९८४ की एक ब्रिटिश सुपरहीरो फ़िल्म है, जो जेनोट श्वार्क द्वारा निर्देशित और डेविड ओडेल द्वारा लिखित है। यह फ़िल्म डीसी कॉमिक्स की इसी नाम की एक चरित्र पर आधारित है, और अलेक्जेंडर और इल्या साल्किंद की सुपरमैन फिल्म शृंखला के एक स्पिन-ऑफ के रूप में कार्य करती है। फ़िल्म में हेलेन स्लेटर ने शीर्षक चरित्र, सुपरगर्ल की भूमिका निभाई है, और फेय डॉनावे, मिया फैरो और पीटर ओ'टूल अन्यय सहायक भूमिकाओं में नज़र आये हैं; मार्क मैकक्लर ने भी पिछली सुपरमैन फिल्मों से जिमी ओल्सन की अपनी भूमिका को दोहराया है। सुपरगर्ल अंग्रेजी भाषा की पहली ऐसी सुपरहीरो फ़िल्म थी जिसमें किसी महिला ने मुख्य भूमिका निभाई थी।

फिल्म १९ जुलाई १९८४ को यूनाइटेड किंगडम में रिलीज हुई, लेकिन यह आलोचकों और दर्शकों, दोनों में से किसी को भी प्रभावित करने में असफल रही। डॉनावे और ओ'टूल ने तो क्रमशः सबसे खराब अभिनेत्री और सबसे खराब अभिनेता के लिए गोल्डन रास्पबेरी पुरस्कार का नामांकन अर्जित किया। हालांकि, स्लेटर को अवश्य सर्वश्रेष्ठ अभिनेत्री के सैटर्न पुरस्कार के लिए नामित किया गया था। फिल्म की विफलता ने आखिरकार साल्किंड्स को १९८६ में सुपरमैन के अधिकार कैनन फिल्म्स को बेच देने के लिए विवश कर दिया। इसकी पहली डीवीडी रिलीज २००० में वीडियो कंपनी एंकर बे एंटरटेनमेंट द्वारा तत्कालीन अधिकार धारक स्टूडियोकैनल के लाइसेंस के तहत की गयी थी। इसकी कुछ वर्षों बाद वार्नर ब्रदर्स ने फिल्म के अधिकार हासिल किए, और २००६ के अंत में सुपरमैन रिटर्न्स की रिलीज के साथ-साथ इसे भी डीवीडी पर पुनः जारी किया।

सन्दर्भ

विस्तृत पठन

बाहरी कड़ियाँ 
 
 
 
 
 
 
 SUPERGIRL the Movie at Supergirl: Maid of Might
 Superman Homepage: Supergirl – Movie Synopsis/Review/Critique
 The Superman Super Site - Super Girl
 Original New York Times review
 "My Dinner with Supergirl", People magazine, December 3, 1984, Vol. 22 No. 23; interview with Helen Slater, on newsstands during the film's U.S. release.

अंग्रेज़ी फ़िल्में
1984 की फ़िल्में
सुपरहीरो फ़िल्म
डीसी कॉमिक्स
हिन्दी दिवस लेख प्रतियोगिता २०१८ के अन्तर्गत बनाये गये लेख